CELEX: 62018CN0517
Language: et
Date: 2018-08-06 00:00:00
Title: Kohtuasi C-517/18: Eelotsusetaotlus, mille on esitanud Conseil d’État (Prantsusmaa) 6. augustil 2018 – Fédération des fabricants de cigares versus Premier ministre, Ministre des Solidarités et de la Santé

8.10.2018   
            
            
               ET
            
            
               Euroopa Liidu Teataja
            
            
               C 364/9
            
         
      Eelotsusetaotlus, mille on esitanud Conseil d’État (Prantsusmaa) 6. augustil 2018 – Fédération des fabricants de cigares versus Premier ministre, Ministre des Solidarités et de la Santé
      (Kohtuasi C-517/18)
      (2018/C 364/09)
      Kohtumenetluse keel: prantsuse
      
         Eelotsusetaotluse esitanud kohus
      
      Conseil d’État
      
         Põhikohtuasja pooled
      
      
         Kaebuse esitaja: Fédération des fabricants de cigares
      
         Vastustajad: Premier ministre, Ministre des Solidarités et de la Santé
      
         Teine menetlusosaline: Société nationale d’exploitation industrielle des tabacs et allumettes (SEITA)
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 3. aprilli 2014. aasta direktiivi 2014/40/EL (1) artikli 13 lõikeid 1 ja 3 tuleb tõlgendada nii, et need ei luba tarbijapakendil, välispakendil ja tubakatootel kasutada mis tahes marginime, mis osutab teatud omadustele, hoolimata selle tuntusest?
               
            
                  2.
               
               
                  Kas olenevalt sellest, kuidas tuleb tõlgendada direktiivi artikli 13 lõikeid 1 ja 3, austatakse nendes sätestatuga juhul, kui seda kohaldatakse nimetuste ja kaubamärkide suhtes, õigust omandile, sõna- ja ettevõtlusvabadust ning proportsionaalsuse ja õiguskindluse põhimõtet?
               
            
                  3.
               
               
                  Kui vastus eelmisele küsimusele on jaatav, siis kas direktiivi artikli 13 lõiked 1 ja 3 koosmõjus sama direktiivi artikli 24 lõikega 2 austavad õigust omandile, sõna- ja ettevõtlusvabadust ning proportsionaalsuse põhimõtet?
               
            
         (1)  Euroopa Parlamendi ja nõukogu 3. aprilli 2014. aasta direktiiv 2014/40/EL tubaka- ja seonduvate toodete tootmist, esitlemist ja müüki käsitlevate liikmesriikide õigus- ja haldusnormide ühtlustamise kohta ning millega tunnistatakse kehtetuks direktiiv 2001/37/EÜ (ELT L 127, lk 1).